Vrhovni sud o imigracionom zakonu
Američki Vrhovni sud saslušao je danas argumente u pogledu kontroverznog imigracionog zakona, koji je usvojila savezna država Arizona
Radnici dolaze na jedan parking u Finiksu svako jutro u nadi da će biti angažovani za dnevne poslove, poput baštovanstva ili građevinarstva. Nakon što je prije dvije godine u Arizoni usvojen zakon SB-1070, hiljade ilegalnih imigranata napustile su tu saveznu državu iz straha da će lokalna policija sada biti u mogućnosti da ih uhapsi. Imigranti kažu da nisu zabrinuti, da moraju da rade kako bi preživjeli i da ne žele da odu. Prije dvije godine, u Finiksu su održani masovni protesti, dok su mnogi hispanci govorili da će zakon dozvoliti policajcima da zaustave svakog ko izgleda kao Meksikanac, uključujući i državljane i one koji legalno borave u Sjedinjenim Državama. Jedan federalni sud je međutim blokirao taj dio zakona, Arizona je zatim uložila žalbu i sada se slučaj našao pred najvišom sudskom instancom u zemlji. Danijel Ortega mlađi je jedan od advokata, koji je doprinio da se zakon preispita. Osim problema rasnog profilisanja, Ortega kaže da je imigracija federalno pitanje i da ne bi trebalo da postoji niz različitih državnih zakona. Glavni sponzor zakona SB-1070, bivši član Senata Arizone Rasel Pirs, ne slaže se sa tom konstatacijom. “ Pojedini organi za sprovođenje reda u Arizoni kritikovali su zakon, kojeg je međutim podržao šerif okruga Marikopa, Džo Arpajo. Aktivisti za građanska prava tvrde da Arpajo već koristi rasno profilisanje, što on demantuje i ističe da su prebacivanje ilegalnih imigranata i krijumčarenje narkotika preko granice stvaran problem. Na ulicama Finiksa, mišljenja o zakona i šerifu su pomiješana. “ Pristalice su ubijeđene da će Vrhovni sud potvrditi zakon što će, prema mišljenju Danijela Ortege, razbijesniti hispance u Arizoni. Pitanje imigracije već je izazvalo duboke podjele u Arizoni, gdje će veliki broj građana biti nezadovoljan i razočaran bez obzira na konačnu odluku Vrhovnog suda.